Dagens rullatorer solgt i Norge, har vanligvis fire hjul, hvorav de to fremste hjulene normalt er svingbare. Rammen kan justeres i høyden for å tilpasses brukere i forskjellig høyde, og i tilknytning til håndtaket finnes ofte håndbremser. Nyere rullatorer har vanligvis også et sete mellom håndtakene, og et nett som muliggjør transport av gjenstander. Rullatorer kan også finnes i andre størrelser, som pediatrisk rullator (for barn) og bariatrisk rullator (for overvektige).